ประกาศกระทรวงสาธารณสุขเรื่องการศึกษาวิจัย เพื่อการควบคุมโรค การป้องกันโรค และการบำบัดโรคพ.ศ. ๒๕๖๑ โดยที่เป็นการสมควรกำหนดหลักเกณฑ์ วิธีการและเงื่อนไขเกี่ยวกับการศึกษาวิจัยเพื่อการควบคุมโรค การป้องกันโรค และการบำบัดโรคที่เกี่ยวกับเชื้อโรคและพิษจากสัตว์อาศัยอำนาจตามความในมาตรา ๕ วรรคหนึ่ง และมาตรา๖ (๑๐) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘รัฐมนตรีว่าการกระทรวงสาธารณสุขโดยคำแนะนำของคณะกรรมการเชื้อโรคและพิษจากสัตว์ จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกระทรวงสาธารณสุข เรื่อง การศึกษาวิจัยเพื่อการควบคุมโรคการป้องกันโรค และการบำบัดโรค พ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้การศึกษาวิจัย หมายความว่า การศึกษา การค้นคว้า การวิเคราะห์ หรือการทดลองอย่างเป็นระบบโดยใช้เชื้อโรคหรือพิษจากสัตว์เป็นวัตถุแห่งการทดลองเพื่อให้พบข้อเท็จจริง องค์ความรู้หรือหลักการที่จะนำไปใช้ในการตั้งกฎทฤษฎี แนวทางปฏิบัติ หรือสิ่งประดิษฐ์ต่าง ๆ ทั้งนี้ เฉพาะเพื่อการควบคุมโรคการป้องกันโรค และการบำบัดโรคหมวด๑การศึกษาวิจัยเชื้อโรคกลุ่มที่ ๑ ข้อ ๔ ให้ผู้ทำการศึกษาวิจัยเชื้อโรคกลุ่มที่ ๑ ดำเนินการ ดังต่อไปนี้(๑)ดำเนินการในสถานที่ซึ่งมีลักษณะตามประกาศที่ออกตามมาตรา ๖ (๔) แห่งพระราชบัญญัติเชื้อโรคและพิษจากสัตว์พ.ศ. ๒๕๕๘(๒) ปฏิบัติตามหลักเกณฑ์ วิธีการ และเงื่อนไขที่ออกตามมาตรา๖ (๑๑) แห่งพระราชบัญญัติเชื้อโรคและพิษจากสัตว์พ.ศ. ๒๕๕๘ ในกรณีที่มีเหตุฉุกเฉินหรือมีเหตุจำเป็น เพื่อประโยชน์สาธารณะเพื่อป้องกันและระงับอันตรายอันเกิดจากเชื้อโรคและพิษจากสัตว์หรือเพื่อความมั่นคงของประเทศและการห้ามหรือให้ผลิต นำเข้า ส่งออก ขาย นำผ่านหรือมีไว้ในครอบครองเชื้อโรคและพิษจากสัตว์ในกรณีที่มีเหตุดังกล่าว(๓) ปฏิบัติตามหลักเกณฑ์ วิธีการและเงื่อนไขที่ออกตามมาตรา ๖ (๑๓) แห่งพระราชบัญญัติเชื้อโรคและพิษจากสัตว์ พ.ศ.๒๕๕๘ เกี่ยวกับการประเมินความปลอดภัยของเทคโนโลยีที่ใช้ในการผลิตเชื้อโรคและพิษจากสัตว์หมวด๒การศึกษาวิจัยเชื้อโรคกลุ่มที่ ๒ และพิษจากสัตว์ กลุ่มที่ ๑ ข้อ ๕ ให้ผู้ทำการศึกษาวิจัยเชื้อโรค กลุ่มที่ ๒หรือพิษจากสัตว์ กลุ่มที่ ๑ ดำเนินการดังต่อไปนี้(๑)ดำเนินการในสถานที่ซึ่งมีลักษณะตามประกาศที่ออกตามมาตรา ๖ (๔) แห่งพระราชบัญญัติเชื้อโรคและพิษจากสัตว์พ.ศ. ๒๕๕๘(๒)จัดให้มีผู้ดำเนินการและผู้มีหน้าที่ปฏิบัติการตามประกาศที่ออกตามมาตรา ๖ (๕) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘(๓) ปฏิบัติตามหลักเกณฑ์ วิธีการ และเงื่อนไขที่ออกตามมาตรา ๖ (๑๑)แห่งพระราชบัญญัติเชื้อโรคและพิษจากสัตว์ พ.ศ.๒๕๕๘ ในกรณีที่มีเหตุฉุกเฉินหรือมีเหตุจำเป็น เพื่อประโยชน์สาธารณะเพื่อป้องกันและระงับอันตรายอันเกิดจากเชื้อโรคและพิษจากสัตว์หรือเพื่อความมั่นคงของประเทศและการห้ามหรือให้ผลิต นำเข้า ส่งออก ขาย นำผ่านหรือมีไว้ในครอบครองเชื้อโรคและพิษจากสัตว์ในกรณีที่มีเหตุดังกล่าว(๔) ปฏิบัติตามหลักเกณฑ์ วิธีการ และเงื่อนไขที่ออกตามมาตรา ๖ (๑๓)แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘เกี่ยวกับการประเมินความปลอดภัยของเทคโนโลยีที่ใช้ในการผลิตเชื้อโรคและพิษจากสัตว์(๕) ปฏิบัติตามหลักเกณฑ์ วิธีการ และเงื่อนไขที่ออกตามมาตรา ๖ (๑๘)แห่งพระราชบัญญัติเชื้อโรคและพิษจากสัตว์ พ.ศ.๒๕๕๘ เกี่ยวกับการจัดทำและส่งรายงานประจำปีในการผลิต นำเข้า ส่งออก ขายนำผ่าน หรือมีไว้ในครอบครองเชื้อโรคและพิษจากสัตว์หมวด๓การศึกษาวิจัยเชื้อโรคกลุ่มที่ ๓ และพิษจากสัตว์ กลุ่มที่ ๒ ข้อ ๖ ให้ผู้ทำการศึกษาวิจัยเชื้อโรคกลุ่มที่ ๓ หรือพิษจากสัตว์ กลุ่มที่ ๒ ดำเนินการดังต่อไปนี้(๑)ดำเนินการในสถานที่ซึ่งมีลักษณะตามประกาศที่ออกตามมาตรา ๖ (๔) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘(๒)จัดให้มีผู้ดำเนินการและผู้มีหน้าที่ปฏิบัติการตามประกาศที่ออกตามมาตรา ๖ (๕) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘(๓) ปฏิบัติตามหลักเกณฑ์ วิธีการและเงื่อนไขที่ออกตามมาตรา ๖ (๑๑) แห่งพระราชบัญญัติเชื้อโรคและพิษจากสัตว์พ.ศ. ๒๕๕๘ ในกรณีที่มีเหตุฉุกเฉินหรือมีเหตุจำเป็น เพื่อประโยชน์สาธารณะเพื่อป้องกันและระงับอันตรายอันเกิดจากเชื้อโรคและพิษจากสัตว์หรือเพื่อความมั่นคงของประเทศและการห้ามหรือให้ผลิต นำเข้า ส่งออก ขาย นำผ่านหรือมีไว้ในครอบครองเชื้อโรคและพิษจากสัตว์ในกรณีที่มีเหตุดังกล่าว(๔) ปฏิบัติตามหลักเกณฑ์ วิธีการ และเงื่อนไขที่ออกตามมาตรา๖ (๑๓) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘เกี่ยวกับการประเมินความปลอดภัยของเทคโนโลยีที่ใช้ในการผลิตเชื้อโรคและพิษจากสัตว์(๕) ปฏิบัติตามหลักเกณฑ์ วิธีการและเงื่อนไขที่ออกตามมาตรา ๖ (๑๘) แห่งพระราชบัญญัติเชื้อโรคและพิษจากสัตว์พ.ศ. ๒๕๕๘ เกี่ยวกับการจัดทำและส่งรายงานประจำปีในการผลิต นำเข้า ส่งออกขาย นำผ่าน หรือมีไว้ในครอบครองเชื้อโรคและพิษจากสัตว์หมวด๔การศึกษาวิจัยเชื้อโรคกลุ่มที่ ๔ และพิษจากสัตว์ กลุ่มที่ ๓ ข้อ ๗ ผู้ทำการศึกษาวิจัยเชื้อโรคกลุ่มที่ ๔ หรือพิษจากสัตว์ กลุ่มที่ ๓ให้ทำได้เฉพาะกรณีที่เป็นการศึกษาวิจัยเพื่อประโยชน์ในการควบคุมโรค การป้องกันโรคและการบำบัดโรค โดยให้ดำเนินการดังต่อไปนี้(๑)ผู้ที่ประสงค์จะทำการศึกษาวิจัยเชื้อโรค กลุ่มที่ ๔ หรือพิษจากสัตว์ กลุ่มที่ ๓ ให้ยื่นคำขออนุญาตทำการศึกษาวิจัยต่ออธิบดีตามแบบที่อธิบดีกำหนดโดยประกาศในราชกิจจานุเบกษาพร้อมทั้งแนบรายละเอียดของโครงการวัตถุประสงค์ของการศึกษาวิจัย สถานที่เครื่องมือและอุปกรณ์รายละเอียดเกี่ยวกับผู้ดำเนินการและผู้มีหน้าที่ปฏิบัติการจำนวนหรือปริมาณของเชื้อโรคหรือพิษจากสัตว์ วิธีการทดลองรวมถึงรายละเอียดเกี่ยวกับการประเมินความปลอดภัยของเทคโนโลยีที่ใช้ในการศึกษาวิจัย(๒) เมื่อได้รับคำขอตาม (๑)ให้อธิบดีเสนอคณะกรรมการเชื้อโรคและพิษจากสัตว์เพื่อขอคำแนะนำและให้อธิบดีพิจารณาคำขอให้แล้วเสร็จภายในหนึ่งร้อยแปดสิบวันนับแต่วันที่ยื่นคำขอในการให้คำแนะนำนั้นคณะกรรมการเชื้อโรคและพิษจากสัตว์อาจแต่งตั้งคณะอนุกรรมการเพื่อให้ความเห็นตามวรรคหนึ่งในกรณีที่อธิบดีมีคำสั่งไม่อนุญาตให้ทำการศึกษาวิจัยผู้ยื่นคำขอมีสิทธิอุทธรณ์คำสั่งต่อรัฐมนตรีภายในสามสิบวันนับแต่วันที่ได้รับแจ้งคำสั่งไม่อนุญาตให้ดำเนินการศึกษาวิจัยและให้คำวินิจฉัยของรัฐมนตรีเป็นที่สุดประกาศ ณ วันที่ ๒๔ มกราคม พ.ศ. ๒๕๖๑ปิยะสกล สกลสัตยาทรรัฐมนตรีว่าการกระทรวงสาธารณสุขพัชรภรณ์/จัดทำ๑๙เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๓ ง/หน้า ๑๕/๒๗ กุมภาพันธ์ ๒๕๖๑